**נדב הולנדר** (נולד ב-31 בדצמבר 1980) הוא מוזיקאי וקולנוען ישראלי.

ביוגרפיה
--------

הולנדר נולד בשנת 1980 בקריית טבעון, ליעל ושאול הולנדר. סיים את לימודיו במגמת אמנות ומוזיקה בתיכון בקיבוץ יגור, למד צילום במרכז האקדמי לעיצוב ולחינוך ויצו חיפה והוא בוגר מגמת תסריטאות בבית הספר סם שפיגל לקולנוע ולטלוויזיה. בצבא שירת כקצין בחיל האוויר.

קריירה
------

### מוזיקה

הולנדר מנגן על גיטרה מגיל צעיר. הוא למד לבד לנגן על גיטרה, פסנתר, בס ותופים. משנת 2011 הוא חבר בלהקתו של אלון עדר. במסגרת חברותו בלהקה הוא אחראי על כתיבתם והלחנתם של כמה משירי האלבומים.

בשנת 2017 הוציא את אלבום הבכורה שלו "מתת ועוגן" שהוקלט ביישוב מתת ובקיבוץ העוגן. הולנדר כתב הלחין והפיק את כל שירי האלבום למעט השיר "השומר" שנכתב על ידי המשורר אלי אליהו. האלבום יצא תחת הלייבל "קמע" וזכה לביקורות מצוינות.

בשנת 2019 הופיע במסגרת פסטיבל "יערות מנשה" לצד אסף אמדורסקי, אביגיל קובארי, גיל בר הדס, יעל קראוס, אלה רונן, מירב הלינגר ואחרים.

בשנת 2020 הוציא אלבום הילדים "מגש הקצב" למילותיו של נתן אלתרמן. הולנדר הלחין את כל השירים למעט השיר "בלדה על חמוריקו" שהלחין סשה ארגוב ושיר העמק שהלחין דניאל סמבורסקי. באלבום השתתפו ענת מושקובסקי ויובל מנדלסון. האלבום יצא בחברת התקליטים נענע דיסק, ושיריו זכו להשמעות ולתשבוחות רבות.

הולנדר הלחין מוזיקה מקורית לסדרות הטלוויזיה רבות בהן ״מייקל״, ״פלמ״ח״, ״הבאר״, ו-״ערים״.

כמו כן הלחין מוזיקה מקורית לסרט התיעודי ״בת האמן״ של מרגריטה ויניב לינטון (2022) שזכה בפרס לסרט הביכורים בפסטיבל דוקאביב ובפרס אופיר לסרט הדוקומנטרי מתחת 60 דקות.

באוקטובר 2022 שחרר הולנדר סינגל ראשון מתוך אלבום חדש, ״עלים יבשים״, שבו הוא מארח את המוזיקאי אלי מגן. בדצבמבר 2022 יצא אלבומו "הזמן האחרון".

### קולנוע

בשנת 2012 יצא הסרט חתולים על סירת פדלים, קומדיית אימה רומנטית בכיכובם של מיכאל מושונוב, דנה פרידר ושמואל וילוז'ני. הולנדר ביים את הסרט עם יובל מנדלסון וכתב את המוזיקה עבורו יחד עם קולקטיב LEGIT. אחיו, יובל הולנדר, היה אחד ממפיקיו. הסרט שהופק באופן עצמאי על ידי יהונתן בר אילן הוקרן בבתי קולנוע ברחבי הארץ ובפסטיבלי קולנוע רחבי העולם.

### תיאטרון

בשנת 2008 יצר יחד עם אנסמבל מייקל את ההצגה מייקל וכתב עבורה את המוזיקה. מאז עלתה לבמות הוצגו קרוב לאלף הצגות.

בשנת 2010 זכתה ההצגה בשלושה פרסי קיפוד הזהב בין היתר בקטגוריות הצגת השנה ובמאי השנה, והולנדר עצמו זכה בקטגוריית מבצע השנה.

בשנת 2011 השתתף ביצירת המופע הקומי מוזיקלי אבי הזמר יחד עם אבי דנגור.

### טלוויזיה

בשנת 2018 עלתה ב-YES העונה הראשונה של "מייקל הסדרה" שנכתבה בידי חברי האנסמבל. הולנדר השתתף בסדרה ככותב, יוצר, שחקן וכמלחין המוזיקה המקורית לסדרה. בשנת 2021 עלתה העונה השנייה של הסדרה.

בין היתר השתתף ביצירת סדרת הטלוויזיה "אבי הזמר מארח".

### עיתונות

הולנדר שימש במשך שנים כסגן עורך המוסף "גלריה שישי" של עיתון הארץ. כמו כן כתב טורי ביקורת על סרטים שיוצאים ב- DVD.

דיסקוגרפיה
----------

### אלבומי סולו

* **מתת ועוגן**, קמע, 2017
* **מגש הקצב**, נענע דיסק, 2020
* **הזמן האחרון,** נענע דיסק 2022

### אלבומים ביחד עם אלון עדר והלהקה

* **סיכום החיים עד עכשיו**, היי פידליטי, 2014
* **השמרנים שוב באופנה**, תקליטי יהלום 2017
* **משתלבים בנוף**, תקליטי יהלום 2018
* **מחשבות על הדרך**, תקליטי יהלום 2018
* **כן כן כן כן!**, תקליטי יהלום 2022

קישורים חיצוניים
----------------

ויקישיתוף מדיה וקבצים בנושא **נדב הולנדר** בוויקישיתוף
* 

* אתר האינטרנט הרשמי של נדב הולנדר
* נדב הולנדר, ברשת החברתית פייסבוק

* נדב הולנדר, סרטונים בערוץ היוטיוב

* נדב הולנדר, במסד הנתונים הקולנועיים IMDb (באנגלית)

* נדב הולנדר, באתר ספוטיפיי

* נדב הולנדר, באתר Discogs (באנגלית)

* נדב הולנדר, באתר בנדקמפ
* אתר המיזם של הולנדר, מגש הקצב
* שחר רודריג, מתת, עוגן וטבעון: נדב הולנדר בריאיון והשמעת בכורה לאלבומו החדש ״מתת ועוגן״, קולומבוס-מגזין לאוהבי מוזיקה
* תימורה לסינגר, ‏בעידן הפוליטיקלי קורקט: אלתרמן הפך למופע ילדים ואלבום חתרני ובועט, באתר גלובס, 26 ביוני 2020
* אתר למנויים בלבד בן שלו, המוזיקאי נדב הולנדר הוסיף מלים לשירים של נתן אלתרמן באלבומו החדש, באתר הארץ, 4 ביוני 2020
* אתר למנויים בלבד שירה נאות, נדב הולנדר באלבום חדש: "בלון בלי חוט, זה מה שאני רוצה להיות", באתר הארץ, 27 בדצמבר 2022
* נדב הולנדר, דף שער בספרייה הלאומית

הערות שוליים
------------

1. ↑  כשבקיבוץ היה חור: נדב הולנדר חוזר לצליל של שנות ה־70, אלעד בילו, 4 בדצמבר 2017, כלכליסט
2. ↑  כשבקיבוץ היה חור: נדב הולנדר חוזר לצליל של שנות ה־70, אלעד בילו, 4 בדצמבר 2017, כלכליסט
3. ↑  פסטיבל יערות מנשה, 2019
4. ↑  מגש הקצב: תקליט הילדים החדש משירי אלתרמן הוא קלאסיקה מיידית לכל המשפחה, מערכת הורים, 3 ביוני 2020, מאקו
5. ↑  נדב הולנדר אתר אישים
6. ↑  בת האמן - דוקאביב 2022 - הפסטיבל הבינלאומי לקולנוע דוקומנטרי בתל-אביב, באתר דוקאביב 2022 - הפסטיבל הבינלאומי לקולנוע דוקומנטרי בתל-אביב, ‏4 בספטמבר 2022
7. ↑  תחיה ברק, "אבא אמר: 'אני ואת לא מכירים. לא יודע אם את מתאימה לעשות עליי סרט'", באתר ynet, 20 בספטמבר 2022
8. ↑  רחלי פלנט רוזן, ‏עשו לעצמכם טובה, והקדישו לשיר הזה רגע, באתר "סרוגים", 24 באוקטובר 2022
9. ↑  אתר למנויים בלבד שירה נאות, נדב הולנדר באלבום חדש: "בלון בלי חוט, זה מה שאני רוצה להיות", באתר הארץ, 27 בדצמבר 2022
10. ↑  "חתולים על סירת פדלים": בשר טרי תוצרת הארץ, שמוליק דובדבני, 30 במרץ 2012, ynet
11. ↑  "מייקל": לצחוק מרוב התרגשות, סמדר שילוני, 9 בספטמבר 2018, ynet
12. ↑  הוכרזו הזוכים בפרסי "קיפוד הזהב" של הפרינג', מרב יודילוביץ', 7 במאי 2010, ynet
13. ↑  "אבי הזמר" מסלסל פעמיים, גילי איזיקוביץ, 17 באוגוסט 2008, הארץ
14. ↑  "מייקל היא סדרה עלינו", רותה קופפר, 31 במרץ 2021, כלכליסט
15. ↑  "מייקל": לצחוק מרוב התרגשות, סמדר שילוני, 9 בספטמבר 2018, ynet
16. ↑  "אבי הזמר" מסלסל פעמיים, גילי איזיקוביץ, 17 באוגוסט 2008, הארץ
17. ↑  נדב הולנדר, כתבות וטורים, הארץ

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007401325105171
* VIAF: 34153237733229210367
* WorldCat (עם VIAF): 34153237733229210367

 |